b'\n_START_ARTICLE_\nFriso af Oranien-Nassau\n_START_SECTION_\nSkiulykke\n_START_PARAGRAPH_\nFredag den 17. februar 2012 var prinserne Willem-Alexander, Johan Friso og Constantijn sammen med kronprinsesse M\xc3\xa1xima og kronprinsparrets og Johan Frisos b\xc3\xb8rn p\xc3\xa5 skiferie ved Lech i \xc3\x98strig._NEWLINE_I forbindelse med et l\xc3\xb8b uden for pisterne, blev han overrasket af en lavine og efterf\xc3\xb8lgende begravet under snemasserne. Han var fanget under sneen i omtrent 15 minutter, inden redningsmandskab n\xc3\xa5ede frem og gravede ham fri. Herfra blev han fl\xc3\xb8jet med ambulancehelikopter til Innsbruck Universitetshospital hvor han blev vurderet til at v\xc3\xa6re i stabil tilstand, men dog alligevel fortsat i livsfare._NEWLINE_Resten af kongefamilien fl\xc3\xb8j fredag aften til en flyveplads i den schweiziske by St. Gallen-Altenrhein, og k\xc3\xb8rte herfra i bil til hospitalet._NEWLINE_En uge efter ulykken oplyste l\xc3\xa6gerne, at prinsen i forbindelse med ulykken havde haft hjertestop i 50 minutter. Dette gav ham formentlig sv\xc3\xa6re hjerneskader, og man kunne ikke sige, om han nogensinde ville v\xc3\xa5gne op fra sin komatilstand. Han blev den 1. marts overf\xc3\xb8rt til Wellington Hospital i London hvor han modtog videre behandling._NEWLINE_I l\xc3\xb8bet af juli m\xc3\xa5ned 2013 blev han udskrevet fra Wellington Hospital og modtog herefter pleje i hjemmet i Haag. Her sov han ind den 12. august. Familien oplyser at han undervejs i forl\xc3\xb8bet har v\xc3\xa6ret ved minimal bevidsthed.'